Mai-Britt Iversen har 24 års erfaring fra politik, og hun har mange gange oplevet, at det er en hård kamp at være kvinde i den politiske verden, og derfor har hun nu startet en gruppe for kvindelige Socialdemokrater. - Jeg har taget initiativ, fordi jeg mener, det er væsentligt, og jeg har kunnet se, det har været sværere at få aktiveret kvinder. Jeg mener, der er brug for diversitet, og det kræver blandt andet, at der er flere kvinder, siger Mai-Britt Iversen, rådmand, Familie- og Beskæftigelsesforvaltningen, Aalborg Kommune, Socialdemokratiet. Især i starten var der udfordringer for en ung Mai-Britt Iversen. - Det var især i den første periode svært at blive taget seriøs som ung kvinde, og der var da også upassende situationer. Ikke i Aalborg Kommune, men nogle gange, når vi var andre steder på besøg, siger Mai-Britt Iversen. Hun håber, der er flere kvinder, der tør gå efter det, de drømmer om, og som lykkedes med det. - Mit råd er at man tør at bruge sin viden, og husk, at I er gode nok. Det er først de senere år, jeg rigtigt har turdet gå efter magt. Det er ikke magt for magtens skyld, men for at man kan gøre nogle gode ting i sin kommune, så gå efter det, siger Mai-Britt Iversen. Håber kvindeklubben kan få gennemslagskraft Monika Fredriksson og Malene Busk fra Socialdemokratiet stiller op til henholdsvis kommunalvalg og regionsrådsvalg. Monika Fredriksson har benyttet sig af kvindegruppen flere gange. De har begge oplevet, at det er meget svært at komme til orde som kvinde samtidig med, at de flere gange har mødt fordomme i forbindelse med politik. -	Jeg har flere gange direkte fået at vide, fordi jeg er kvinde, har børn og også er sygeplejerske, så bør jeg slet ikke være i politik, siger Malene Busk, der er stiller op til regionsrådsvalget for Socialdemokratiet. For Monika Fredriksson har det været en udfordring at stille op for første gang til kommunalvalget som kvinde. -	Jeg har flere gange oplevet at føle mig overhørt og ikke føle, jeg er med, siger Monika Fredriksson. Udfordringerne til trods har hun haft en god oplevelse med at være en del af den nye kvindeklub. - Det har været rigtig godt for mig at være med i kvindeklubben, jeg håber virkelig, at det her det kan få noget gennemslagskraft, så vi er flere kvinder, der kan komme i byrådet, siger Monika Fredriksson, der er ny byrådskandidat og stiller op for Socialdemokratiet i Aalborg Vest. Også hos Konservative har der været udfordringer for kvinderne I Brønderslev Kommune har Konservative tidligere mistet et kvindeligt partimedlem til Venstre, fordi hun ikke følte, der var plads til hende i partiet på daværende tidspunkt. - Det var en hård beslutning, fordi de ikke mente, jeg var inden for skiven som kvinde og ung mor på det tidspunkt, men jeg er glad for, jeg valgte at fortsætte i kommunalpolitik hos Venstre, siger Line Vanggard Pedersen, byrådsmedlem, Venstre, Brønderslev Kommune. Hun har på trods af bumpene på vejen stadig masser af gå på mod, fortæller hun, og så nægter hun at give op. -	Jeg håber på, at jeg kan gå ind og bidrage med ligestilling. Skubbe ligestilling fremad både i forhold til alder men også i forhold til køn, og så vil jeg gerne gøre noget for den kommunale dagpleje, der kan komme de unge til gavn, siger Line Vanggard Pedersen, byrådsmedlem, Venstre, Brønderslev Kommune. - .
Kun en tredjedel af kandidaterne til det kommende kommunal- og regionsrådsvalg er kvinder. Det vil en garvet kommunalpolitiker fra det nordjyske nu lave om på ved hjælp af en kvindeklub.